Branitelji u Savskoj ulici u Zagrebu i prosvjednici u organizaciji pokreta Occupy Croatia, koji su jučer oko 14 sati krenuli sa zagrebačkog Trga bana Jelačića prema Savskoj, punili su jučer medijske stupce.

Dan poslije, stižu i službene procjene od policije koliko je ljudi zapravo sudjelovalo 's obje strane'. Branitelja u Savskoj i onih koji ih podržavaju bilo je oko tisuću, dok je prosvjednika koji su htjeli doći do njih bilo oko 250, doznaje se jutros u PU zagrebačkoj.

Trojica muškaraca su privedena, a među je i 61- godišnji muškarac G. S koji je priveden jer je pokušao probiti policijski kordon koji je sprječavao prosvjednike da se probiju do branitelja u Savskoj ulici. 28-godišnjak I. J, je uhićen zbog sprječavanja daljnjeg narušavanja javnog reda i mira. Treći uhićeni, 34-godišnji G.T., priveden je radi utvrđivanja identiteta, jer kod sebe nije imao osobne dokumente.

Neslužbeno se doznaje da su trojica muškaraca najvjerojatnije bili 'provokatori', kretali su se u "antibraniteljskoj" koloni koja je krenula s Trga bana Jelačića, no htjeli su izazvati sukobe unutar mirnog prosvjeda.

>>'Oni koji su pozvali na antiprosvjed učinili su to po Milanovićevom naređenju'

>>Policija kordonima formirala tampon zonu u Savskoj: Prosvjednici nisu mogli do branitelja, troje privedenih